【戰況R7】連輸兩仗後復甦!短途王贏到第16捷!
2024年04月07日 17:09
東網電視
更多新聞短片
「金鑽貴人」復現走勢!
第7場二級賽短途錦標1200米,連輸兩仗的短途王「金鑽貴人」,終於復甦喇~呢隻全場唯一一匹孭128磅馬,臨場獨贏回到2倍,位置都有1.3倍,不過走勢就好對辦,早段在布文胯下留在後列,立心爆一段呀,到彎位飛出外欄,忍到最適合一刻先發力,今次雖然場地有雨,但「金鑽貴人」原來慢地都得架,結果狂衝力壓亞軍「賢者無敵」,贏出本身服役第16捷,賽後見到馬主好開心呀~翻查紀錄,過往短途霸主「精英大師」曾經贏18W,另一匹「蓮華生輝」亦都17勝,5歲嘅「金鑽貴人」仍有大把時間同條件衝擊佢哋紀錄!
文家良贏到今季第21W,而布文是日則起孖贏到44場。是場跑第3、4名,係潘頓匹「威力奔騰」及次熱門「嫡愛心」。
第7場賽果:1-8-5-3
二重彩賽果:1-8(最後賠率20)